CELEX: 32015D2249
Language: et
Date: 2015-12-03 00:00:00
Title: Nõukogu otsus (ÜVJP) 2015/2249, 3. detsember 2015, millega muudetakse otsust 2014/486/ÜVJP, mis käsitleb Euroopa Liidu nõuandemissiooni Ukraina tsiviiljulgeoleku sektori reformiks (EUAM Ukraine)

4.12.2015   
            
            
               ET
            
            
               Euroopa Liidu Teataja
            
            
               L 318/38
            
         NÕUKOGU OTSUS (ÜVJP) 2015/2249,
   3. detsember 2015,
   millega muudetakse otsust 2014/486/ÜVJP, mis käsitleb Euroopa Liidu nõuandemissiooni Ukraina tsiviiljulgeoleku sektori reformiks (EUAM Ukraine)
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 28, artikli 42 lõiget 4 ja artikli 43 lõiget 2,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 22. juulil 2014 vastu otsuse 2014/486/ÜVJP, (1) mis käsitleb Euroopa Liidu nõuandemissiooni Ukraina tsiviiljulgeoleku sektori reformiks (EUAM Ukraine).
            
         
               (2)
            
            
               17. novembri 2014. aastal otsustas nõukogu otsusega 2014/800/ÜVJP (2) käivitada 1. detsembril 2014 missiooni EUAM Ukraine ning muuta otsust 2014/486/ÜVJP, et anda missioonile EUAM Ukraine lähtesumma 30. novembril 2015 lõppevaks ajavahemikuks.
            
         
               (3)
            
            
               Otsust 2014/486/ÜVJP tuleks muuta, et näha ette lähtesumma ajavahemikuks 1. detsembrist 2015 kuni 30. novembrini 2016.
            
         
               (4)
            
            
               Veelgi enam, otsust 2014/486/ÜVJP tuleks muuta missiooni EUAM Ukraine volituste pikendamiseks ühe aasta võrra,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2014/486/ÜVJP muudetakse järgmiselt.
   
               1)
            
            
               Artikli 14 lõikele 1 lisatakse järgmine lõik:
               „Missiooni EUAM Ukraine tegevusega seonduvate kulutuste katmiseks ette nähtud lähtesumma ajavahemikul 1. detsembrist 2015 kuni 30. novembrini 2016 on 14 400 000 eurot.”
            
         
               2)
            
            
               Artikli 19 teine lõik asendatakse järgmisega:
               „Seda kohaldatakse kuni 30. novembrini 2017.”
            
         Artikkel 2
   Käesolev otsus jõustub selle vastuvõtmise kuupäeval.
   Seda kohaldatakse alates 1. detsembrist 2015.
   
      Brüssel, 3. detsember 2015
      
         
            Nõukogu nimel
         
         
            eesistuja
         
         F. BRAZ
      
   
   
      (1)  Nõukogu 22. juuli 2014. aasta otsus 2014/486/ÜVJP, mis käsitleb Euroopa Liidu nõuandemissiooni Ukraina tsiviiljulgeoleku sektori reformiks (EUAM Ukraine) (ELT L 217, 23.7.2014, lk 42).
   
      (2)  Nõukogu 17. novembri 2014. aasta otsus 2014/800/ÜVJP, millega käivitatakse Euroopa Liidu nõuandemissioon Ukraina tsiviiljulgeoleku sektori reformiks (EUAM Ukraine) ja muudetakse otsust 2014/486/ÜVJP (ELT L 331, 18.11.2014, lk 24).